Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: az annak végrehajtásáról szóló 30/1997. (IV. 30.) FM rendelet határozza meg a vadászatra, valamint a vadász és a
Paragraph Index: 173

62. §-a szerint — vadászati engedély alapján jogosultak a vadászatra. A vadászati engedélyben megjelölt jogosult pedig nem válik kötelezõen a kamara tagjává. A kamarai kényszertagság megszûnése nem érinti továbbá a vadászkamara egyéb feladatainak ellátását, érdekképviseleti és önkormányzati jogosítványainak érvényesítését. A fentiek alapján tehát az Alkotmánybíróság alkotmányellenesnek minõsítette a vadászkamarai kényszertagságot, mivel nincs olyan kényszerítõ ok, amely indokolja az egyesülési szabadság korlátozását. Az Alkotmánybíróság ezért a kötelezõ vadászkamarai tagságot meghatározó rendelkezést [Vkt. 14. § (1) bekezdés] megsemmisítette. Az Alkotmánybíróság ugyanakkor a Vkt. 14. § (1) bekezdése jövõbeli hatállyal történõ megsemmisítésével a jogalkotónak megfelelõ idõt biztosított a megsemmisített rendelkezéssel érintett jogszabályok felülvizsgálatára és az alkotmányos szabályok megalkotására.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes